Girl’s Day 2026
2026-04-23 | Inovačné centrum INOVIA, Univerzitný vedecký park, Žilinská univerzita v Žiline, (budova VA), Univerzitná 8215/3A, Žilina, 010 26, Slovenská republika
Girl’s Day 2026 je medzinárodné podujatie, ktoré približuje stredoškoláčkam svet informačných technológií. Ukazuje im možnosti štúdia, práce aj podnikania v IT. Je súčasťou celosvetových osláv Medzinárodného dňa žien a dievčat v IT. Ten sa koná vždy v štvrtý štvrtok v štvrtom mesiaci. Na Slovensku ho od roku 2014 organizuje občianske združenie Aj Ty v IT a od tohto obdobia sa do podujatia zapojilo už viac ako 11 860 dievčat.
Cieľom Girl’s Day je predstaviť svet IT a moderných technológií dievčatám vo veku 15 až 19 rokov. Zároveň ide o to priblížiť im, aké možnosti štúdia, práce či podnikania im tento sektor ponúka. Počas podujatia firmy, IT organizácie aj univerzity otvárajú svoje dvere, aby stredoškoláčky mohli nahliadnuť do reálneho prostredia technologického sveta. Tiež aby mohli spoznať zaujímavé firmy, inšpiratívne ženy z praxe a na vlastné oči vidieť, ako môže vyzerať ich budúce kariérne smerovanie.
Girl’s Day je zároveň príležitosťou búrať stereotypy o tom, kto patrí do IT. Podujatie ukáže, že technológie nie sú len o programovaní, ale aj o kreativite, spolupráci a odvahe skúšať nové veci. Pre mnohé dievčatá pojde o prvý kontakt s prostredím, ktoré im môže otvoriť nové obzory a pomôcť pri rozhodovaní o ďalšom štúdiu či profesijnej ceste.
Dievčatá sa počas dňa môžu stretnúť s odborníčkami z IT a technických odborov, spoznať rôzne profesie a pýtať sa na všetko, čo ich zaujíma. Práve osobná skúsenosť, reálne príbehy a možnosť vidieť technológie v praxi robia z Girl’s Day podujatie, ktoré má dlhodobý zmysel a dopad.
📅 Program: https://prihlasovanie.girlsday.sk/📝 Registrácia do: 15. 4. 2026✨ Girl’s Day 2026: 23. 4. 2026 v priestoroch INOVIA

Viac o nadchádzajúcich podujatiach sa dozviete TU.

Festival Inovácií 2026
2026-05-12 | Mestský úrad Žilina, Námestie obetí komunizmu 1, Žilina, Slovensko, 011 31, Slovakia (Slovak Republic)
Festival inovácií 2026 prinesie 12. mája 2026 už svoj 5. ročník a opäť spojí biznis, firmy, startupy, technológie a talenty Žilinského kraja na jednom mieste. Podujatie patrí medzi najvýznamnejšie inovačné formáty v regióne a každoročne vytvára priestor pre nové spolupráce, inšpirácie a praktické riešenia.

Tento ročník bude súčasťou 3-dňového summitu inDays Žilina 2026, ktorý prepája inovácie, partnerstvá pre firmy a smart riešenia pre mestá a obce. Festival inovácií tak bude súčasťou širšieho programu zameraného na rozvoj regiónu, podnikania a moderných prístupov, ktoré menia Slovensko.
Festival inovácií 2026 nebude o prázdnych rečiach ani o teórii pre teóriu. Zameria sa na to, čo firmy reálne potrebujú: kontakty, príležitosti, kapitál, ľudí a odvahu posúvať svoje nápady ďalej. Návštevníci sa môžu tešiť na živý priestor plný stretnutí, inšpirácie a tém, ktoré majú okamžitý presah do praxe.
Podujatie je určené pre malé a stredné firmy, startupy, zástupcov biznisu, verejného sektora aj všetkých, ktorí hľadajú nové impulzy, partnerstvá a konkrétne možnosti rozvoja.
Dátum: 12. máj 2026Miesto: Mestský úrad ŽilinaRegistrácia: prebieha online
Projekt je spolufinancovaný Európskou úniou v rámci Programu Slovensko.

inDays Žilina 2026
2026-05-12 08:00 - 2026-05-14 17:00 (Europe/Bratislava) | Mestský úrad Žilina, Námestie obetí komunizmu 1, Žilina, Slovensko, 011 31, Slovakia (Slovak Republic)
inDays Žilina 2026 prinesie do Žiliny tri dni plné inšpirácie, inovácií a partnerstiev, ktoré menia Slovensko. Od 12. do 14. mája 2026 sa tu stretnú startupy, firmy, samosprávy, inovátori aj odborníci, aby spoločne otvorili témy budúcnosti podnikania, miest a regiónov. Summit má za úlohu prepájanie vízií, technológií a praktických riešení s reálnym dopadom.
Počas troch dní ponúkne živý priestor pre networking, inšpiráciu aj nové spolupráce. Súčasťou podujatia budú expo zóny zamerané na inovatívne a osvedčené riešenia pre podnikateľov aj samosprávy.
12. máj 2026 bude patriť Festivalu inovácií pod záštitou INOVIA. Konferencia pre podnikateľov o akcelerácii rastu, digitálnej transformácii a podnikaní zajtrajška. V rovnaký deň sa uskutoční aj program Inovácia Žilinského kraja (IŽK). V rámci IŽK predstavíme súťažné projekty v kategóriách Inovatívna firma alebo startup a Regionálna inovácia, spolu s odovzdaním inovačných ocenení. Tento deň zároveň otvorí aj líniu Slovensko na ceste k Smart Cities.
Program a registráciu na Festival Inovácií nájdete tu: Festival Inovácií
13. mája 2026 prinesie formát Slovensko na ceste k Smart Cities. Priestor pre aktívnu komunitu miest, obcí, regiónov, firiem, inovátorov, inovačných centier a living labov. Cieľom je prepájať, zdieľať skúsenosti a inšpirovať sa riešeniami, ktoré pomáhajú rozvíjať modernejšie regióny.
14. mája 2026 sa program rozšíri o konferenciu Dopravná infraštruktúra v mestách – DIM. Tá sa zameria na mestskú mobilitu, dáta, dopravné modely a parkovaciu politiku. Táto časť summitu prinesie odborný pohľad na to, ako môžu mestá pracovať s dopravou efektívnejšie, udržateľnejšie a s väčším dôrazom na kvalitu života.
inDays Summit Žilina 2026 tak vytvorí priestor, kde sa stretnú ľudia, nápady a riešenia z podnikateľského, verejného aj inovačného prostredia. Ak ste samospráva, firma, výskumná inštitúcia alebo inovátor, toto je miesto, kde môžete nájsť nové impulzy, partnerov aj konkrétne príklady toho, ako posúvať inovácie do praxe.
